	

POSEBNI TEHNIČKI UVJETI 
ZA NABAVU I ISPORUKU SOLI ZA CESTE 

Na temelju odredbi javnog nadmetanja i ovih Tehničkih uvjeta, koji su sastavni dio javnog nadmetanja, utvrditi će se prihvatljivost soli - natrijevog klorida i odrediti najpovoljnijeg ponuditelja za isporuku soli za ceste u zimskoj službi 2026.-2028. godine.

(1) Ponuditelj je obvezan obavljati nabavu i isporuku soli za ceste sukladno ovim posebnim tehničkim uvjetima i pravilima struke. Isporučeni posipni materijal za kategorije mora udovoljavati svim odredbama norme DIN  16811-1:2016 za ponuđenu vrstu soli - natrijev klorid NaCl s navedenim specifikacijama. Osim navedenih zahtjeva prema normi, naručitelj zbog specifičnih tehnoloških zahtjeva kod skladištenja i upotrebe također daje posebne zahtjeve u pogledu svojstava materijala za posipanje isporučene soli kako slijedi u nastavku.
- granulometrijski sastav soli mora se odrediti prema postupku norme ISO 933, 1. dio  
- vlažnost soli mora se odrediti u skladu s postupkom norme ISO 2483 
- kemijsku analizu sastava soli za posipanje NaCl, potrebno je odrediti prema postupcima sljedećih standarda za analizu tehničkog NaCl: - 
- određivanje netopivog ostatka u vodi prema postupku ISO 2479
- određivanje sadržaja NaCl prema ISO 2481 postupku
- učinkovitost topljenja soli za ceste i soli za ceste za silose SHRP H-205.1

(2) U cilju dokazivanja kvalitete isporučene soli za ceste Ponuditelj se obvezuje osigurati kontinuiranu kontrolu kvalitete te Naručitelju za svakih 2.000 t isporučene soli dostavljati odgovarajuće certifikate sukladne zahtjevima iz ovih posebnih tehničkih uvjeta. Certifikati trebaju biti izdani od strane ovlaštenog laboratorija za kontrolu kvalitete te ovjereni na svim stranicama ne stariji od 1 mjeseca od obavljene isporuke.


(3) Granulometrijski sastav soli za ceste određen prema standardu EN 933-1 i EN 933-2 treba se kretati u sljedećim granicama:

	Veličina čestica
(mm)
	Udio (%, m/m)
u soli za ceste

	> 4,00
	max 20%

	2,00 - 4,00
	15%  -  45%

	0,50 - 2,00
	40%  - 70%

	< 0,50
	max 10%



Ako uzeti i ispitani uzorak nije sukladan propisanim vrijednostima, isporučena količina soli za ceste iz koje je uzet uzorak stavit će se Ponuditelju na raspolaganje. Ponuditelj je dužan organizirati utovar i povrat robe (radnu snagu i sredstva) koja nije sukladna Tehničkim uvjetima a svi povezani troškovi biti će obračunati Ponuditelju ili aktivirano jamstvo

(4) U sol za ceste treba biti dodano sredstvo protiv stvrdnjavanja. Količina dodatka protiv stvrdnjavanja mora biti optimalna, odnosno u količini kojom će se trajno spriječiti stvrdnjavanje soli.
Ponuditelj je dužan navesti podatke o vrsti i količini upotrijebljenog dodatka protiv stvrdnjavanja te o tome priložiti odgovarajuće analize. Analiza treba sadržavati prikaz cjelokupnih cijanida u slučaju dodavanja cijanidnih komponenti. Preporučena količina kalijevog heksacijanoferata (II) trihidrata (K4Fe(CN)63H2O) za sol za ceste za silose je 80-160 ppm, a za sol za ceste smije iznositi 40-100 ppm. Preporučena metoda za ispitivanje je Doc. CEES/CN Nr. 136.
Ako uzeti i ispitani uzorak nije sukladan propisanim vrijednostima, isporučena količina soli za ceste iz koje je uzet uzorak stavit će se Ponuditelju na raspolaganje. Ponuditelj je dužan organizirati utovar i povrat robe (radnu snagu i sredstva) koja nije sukladna Tehničkim uvjetima a svi povezani troškovi biti će obračunati Ponuditelju ili aktivirano jamstvo

(5) Sadržaj vlage u soli za ceste ne smije biti  veći od 4,0% (udio %, m/m).
Ako uzeti i ispitani uzorak nije sukladan propisanim vrijednostima, isporučena količina soli za ceste iz koje je uzet uzorak stavit će se Ponuditelju na raspolaganje. Ponuditelj je dužan organizirati utovar i povrat robe (radnu snagu i sredstva) koja nije sukladna Tehničkim uvjetima a svi povezani troškovi biti će obračunati Ponuditelju ili aktivirano jamstvo.


(6) Udio NaCl u osušenoj soli za ceste treba biti min. 97%.


(7) Udio netopivih tvari u soli za ceste može iznositi max. 2%.







(8) Najviše dopuštene koncentracije opasnih tvari (teških metala) koje može sadržavati sol za ceste iznose:

	Opasne tvari (teški metali)
	Udio

	Arsen (As)
	max. 2.0 mg/kg

	Bakar (Cu)
	max. 2.0 mg/kg

	Olovo (Pb)
	max. 2.0 mg/kg

	Kadmij (Cd)
	max. 0.5 mg/kg

	Živa (Hg)
	max. 0.2 mg/kg



(9) Zahtijevana učinkovitost topljenja soli za ceste treba biti najmanje 5 ml leda u vremenu od 60 min. pri temperaturi -5 °C i količini posipa od 100 gr/m2. Preporučena metoda ispitivanja je SHRP H-205.1.


(10) Ukoliko ponuda bude prihvaćena ponuditelj je na zahtjev Naručitelja dužan priložiti:

· sigurnosno tehnički list prema važećem Zakonu o kemikalijama s brojem upisa u Registar kemikalija Hrvatskog zavoda za toksikologiju,
· certifikat o kvaliteti nuđene soli izdan od strane ovlaštenog laboratorija za kontrolu kvalitete te ovjeren na svim stranicama, a koji ne smije biti stariji od 3 mjeseca od datuma ponude.

(11) Prijevoz soli za ceste (za skladišta) vlage do 4,0 % se obavlja pokrivenim kiperima. Iskrcaj vozila se obavlja u prisutnosti Naručitelja ili njegovog predstavnika. Planirano i dozvoljeno vrijeme za iskrcaj je 30 minuta po kiperu za sol za ceste. Ukoliko Ponuditelj obavlja prijevoz neadekvatnim vozilima te zbog toga nije u mogućnosti obaviti iskrcaj u predviđenom vremenu takva sol se neće u cjelosti preuzeti, biti će naplaćeni realni troškovi koje je imao Naručitelj (čekanje radne snage) i ostatak neiskrcane soli stavljen Ponuditelju na raspolaganje.

(12) Ugovorne kazne
Ukoliko Naručitelj analizom utvrdi nepravilnosti u isporučenoj robi ista će biti stavljena Ponuditelju na raspolaganje u količini za koju je utvrđena nepravilnost (količina prema Otpremnici s vozila s kojeg je uzet uzorak) i sve tako nastale troškove odvoza neispravne soli snosi Ponuditelj u skladu s gornjim točkama.
Istovremeno, Naručitelj će naplatiti Ugovornu kaznu od 5% vrijednosti za cjelokupnu količinu isporučenu u mjesecu kad je dopremljena neispravna roba.

(13) Naručitelj zadržava pravo da, u svakom trenutku, provjeri količinu i kvalitetu isporučene soli za ceste prema gornjim uvjetima.
Kontrolno vaganje će se obavljati na najbližoj certificiranoj vazi u blizini mjesta iskrcaja. Udaljenost vage će biti unutar 25 km od mjesta iskrcaja. Naručitelj nije predvidio naknadu troškova prijevoza do mjesta kontrolnog vaganja te isti mora biti uračunat u ukupnu cijenu.
Ukoliko se kontrolnim vaganjem utvrdi manjak robe na vozilu veći od 3% od količine koju je deklarirao Ponuditelj u otpremnim dokumentima Naručitelj će naplatiti Ugovornu kaznu u iznosu 1.000,00 Eur po vozilu za koje je utvrđen manjak.
Uzorak će se uzimati s vozila uz prisutnost predstavnika Naručitelja i vozača vozila kojeg je angažirao Ponuditelj i koji se smatra predstavnikom Ponuditelja. Obzirom na predviđeno uzimanje uzorka s vozila prije izvršene dostave (iskrcaja) Ponuditelj se odriče i gubi pravo prigovora o naknadnom nastanku štete zbog krivog skladištenja ili krivog postupanja Naručitelja.
Trošak kontrolnog vaganja i kontrolnih analiza idu na teret Naručitelja.
Ako uzeti i ispitani uzorak nije sukladan propisanim vrijednostima, isporučena količina soli za ceste iz koje je uzet uzorak stavit će se Ponuditelju na raspolaganje.


